Dänemark

Dänemark is a Kinereich in Noadeiropa. As Stootsgebiet liegd zwischn da Skandinavischn Hoibinsl und Middleiropa af uma 43.000 km² Fläch. A Driddl dovo mocha de 443 namadli bekonndn Insln (72 dovo san bewohnd) aus. entffoid (insgsomt sans sogoa 1419 Insln iwa 100 m² Flächn).
Dänemark ghead seit 1973 za da EU. Nem Keanstootsgebiet ghean de innenpolitisch autonomen Gebiete Grönland und de Färöer zan Kinereich Dänemark und za da NATO, owa ned za da EU.
De oanzige Landgrenz hod Dänemark z Deitschland. Do lebd in ehemois dänischn Sidschleswig a dänische Mindaheit, so wia im ehemois deitschn Noadschleswik in Dänemark a deitsche Mindaheit lebd.
Geografie.
As dänische Keanland bstähd aus'm neadlichn Tei vo da Hoibinsl Jütland (dän.: "Jylland") und insgsomd 443 Insln, vo dene de gressde Sääladd ("Sjælland") mid da Haptstod Kopnhagn is. Ondre große Insln san: Fünen (Fyn), Lolland und Falster. De gressdn Insln san olle duach Bruckn midanand vabundn. As Land is recht floch, da häxde Higl is grod amoi 171 Meta iwa'm Meearesspiagl. 
Westli vo Dänemark liegd d'Noadsää (drum hoassds af dänisch aa: "Vesterhavet", oiso "Westsää"), im Ostn d'Ostsää. Vabundn san de zwoa duach an Öresund zwischn Sääland und Schwedn, an großn Belt zwischn: Sääland und Fünen und an kloana Belt zwischn Fünen und Jütland. 
As Klima is weng am Goifstrom eha fad: im Summa is' vahejtnismeßig frisch, und im Winta rengd's an Haffa, und schneim duads eha sejtn. Fia d'Landwiatschoft is des grod guad, drum hod's so vui Sai und Rindviecha in Dänemark.
Wichtige Städt.
De dänische Gsejschoft is stoak uabanisiad, iwa 86 Prozent vo da Bevejkarung lem in Städt.
Bevejkarung.
Bevejkarungsstruktua.
De Bevejkarung vo Dänemark is seah homogen, iwa 90 Prozent vo da Bevejkarung san Dänen. Gressare Mindaheitn san Oghearige vo ondan skandinavischn Vejkan sowia Tiakn und de deitsche Mindaheit. De deitsche Mindaheit hod gnau wia de dänische Mindaheit in Schleswig-Holstein a Sondastejung. De moasdn vo de uma 15.000 – 25.000 aus da deitschn Voiksgruppm lem on da Grenz za Deitschland.
Sproch.
De Amtssproch vo Dänemark is Dänisch. Ois Mindaheitnsproch is in Noadschleswig (im dänischn Tei vo Schleswig bzw. Sidjütland) aa Deitschoeakennd. Donem hom in a poa Landestein aa Dialekte wia: "Sønderjysk" und "Bornholmsk" a relativ stoake Vaonkarung af de Färöer und in Grönland san nem Dänisch Färöisch bzw. Grönländisch offiziej Amtssprochn.
De dänische Sproch ghead zamm mid: Isländisch, Färöisch, Norwegisch und Schwedisch zan nordgermanischn Zweig vo de Indogermanischn Sprochn. Bis zan End vo da Wikingazeid hom se de skandinavischn Mundoatn nua a wengal voanonda untaschiedn.
Politik.
Wia de moasdn Lända in Noadeiropa is aa Dänemark a konstitutioneje Monarchie mid om Monarchn ois Stootsobahapt. Des woa jetz scho seit iwa 50 Joar de Kenigin Margarethe II. De wiakliche Mocht gehd owa van Folketing aus, so nennans era Parlament. Des wead olle via Joar gwejd, sogd o, wea Ministapresident wead. Traditionej hockn im Folketing recht vui vaschiedne Partein, wei ma bloß zwoa Prozent vo de Wehjastimma brauchd, doss ma einekimmd, und wei Vatreta vo Grönland und Färöer goa koa Sperrklausl hom. D'wichtigsdn Partein san: de Liberaln ("Venstre"), de Sozialdemokratn ("Socialdemokratiet") und de Voikspartei ("danske Folkeparti").
De Vawoitung hom's in Dänemark eascht 2007 komplett nei gmochd: as Land is jetz in 5 Regiona: ("Nordjylland, Midtjylland, Syddanmark, Hovedstaden" und "Sjælland"). Dozua kemma no Grönland und de Färöer, wo se autonom vawoitn.
Folketing.
Im Folketing san nein Partein vatredn:
Nem de dänischn Partein san aa Partein aus de autonomen Territorien Grönland und Färöer mid zamm via Siez im Parlament vatredn.
Vawoitungsgliedarung.
Regiona.
Seit'm 1. Jenna 2007 is's Muadaland Dänemark in de foigndn fimf Regiona mid insgsomd 98 Kommunen afteid: